
EVELYN WEVER-CROES 


KIWANIS BUILDERS CLUB FILOMENA 
COLLEGE MAVO AWOR TA UN REALIDAD 


Aruba awor tin un club di servicio nobo. Recientemente Prome 
Minister Evelyn Wever - Croes tabatin e honor di por tabata 
presente na oficialisacion di Kiwanis Builders Club Filomena 
College MAVO. A anuncia 55 miembro nobo y a instala e 
Presidente Iriengelo Jamanika, conhuntamente cu demas 
miembronan di e directiva nobo. 


Prome Minister Wever - Croes hunto cu Minister Endy Croes y 
Parlamentario Alvin Molina, a mira e nacemento di e club nobo 
aki. E club a wordo lanta pa Kiwanis Club of San Nicolas, un 
club hopi activo specialmente na San Nicolas, den apenas dos 
aña di existencia. Hasta durante di pandemia, nunca Kiwanis a 
stop di duna bek na comunidad cual sigur ta di admira, Prome 
Minister a expresa. 

Ya pa 57 aña, Kiwanis Club ta activo sirbiendo henter Aruba 
su comunidad a traves di diferente proyecto, contribuyendo 
na exito y crecemento di nos muchanan. Awor cu realisacion 
di Kiwanis Builders Club Filomena College MAVO, ta inicia un 
trayecto nobo, hunto cu 55 miembronan nobo. Miembronan 
hoben yena cu ideanan creativo y cu pasion pa haci un 
diferencia y duna bek na comunidad. 


Durante e ceremonia Prome Minister Wever - Croes a 
comparti un mensahe cu tur esnan presente, specialmente na 
e miembronan nobo. “In giving you can receive much more 
than you can ever give away”. Cu esaki Premier a splica cu 
e trabou como Prome Minister / Minister, ta uno hopi pisa. Ta 
haya poco ora di sosiego y ta rekeri casi 24 ora disponibilidad 
tur dia. Pa por cumpli cu e funcion, e ta hopi importante pa tin 
un bida balansa. Pa prome Minister e 4 areanan di bida cu ta 
importante pa ta den balans ta: su famia, trabou, practica su 
fe/meditacion y duna bek na comunidad. El a enfatisa cu sin e 
delaster punto, su bida no lo ta den balans y tampoco exitoso. 
Cu e mensahe aki Premier Wever - Croes ta desea cada 
miembro nobo hopi exito y cu e trayecto a traves di e club, por 
trece e balans cu ta necesario den bida pa ta exitoso y feliz. 


Por ultimo, Prome Minister Wever - Croes a desea Kiwanis 
Club of San Nicolas hopi pabien y tur clase di exito na e board 
di Kiwanis Builders Club Filomena College y tur e miebronan 
nobo! 

MINISTER. XIOMARA MADURO 


Finansa y Cultura 


Diasabra ultimo Minister di Cultura Xiomara Maduro hunto cu 
Minister di Turismo Dangui Oduber a haci apertura di e Parada 
Nacional di Luz. Despues di un bunita show di acrobacia 
presenta pa RCC Aruba, e dos Ministernan a cende e mecha 
pa duna inicio na e parada. 


E parada a cuminsa cu un bunita desfile di nos Reinanan, 
Prins cu Pancho y nos Damanan Cultural cu a wordo bon 
escolta pa Roland Helder di Departamento di Cultura Aruba. 
E parada a conta cu participacion di 6 grupo cu animacion 
musical di seis banda y dos brassband. Por a admira varios 
carnavalista cu nan bunita bodypieces y headpieces, y tabata 
bunita pa mira sra. Riri Botta y su grupo cu nan roadpiece 
celebrando 45 aniversario di El Gaucho den e parada. Mester 
bisa cu tur esnan cu a participa den e parada of a para banda 
di caminda por a presencia e gozo, union y creatividad di Aruba 
su hendenan den e Parada Nacional di Luz aki. 


Minister Maduro ta gradici Presidente di Comision Celebracion 
Dianan Nacional, sr. John John Flemming, vocero di e parada 
sr. Lyonel Dirksz, tur boluntario y e team completo cu a asisti 
e mandatario pa den corto tempo prepara, coordina y guia e 
Parada Nacional di Luz na un manera exitoso. Masha danki na 
colega Minister Dangui Oduber cu semper ta cla pa sostene tur 
bunita incitiativa na bienestar di Pais Aruba. Na ATA, Setar y 
tur otro compania estatal y sponsernan cu a kere y a sostene e 
Parada Nacional di Luz cu nan aporte financiero, masha danki 
di curason. Minister Maduro ta gradici Cuerpo Policial, Servicio 
di Ambulance, Cruz Cora, Departamento di Obranan Publico y 
Serlimar pa nan cooperacion balioso na e Parada Nacional di 
Luz. Na prensa di Aruba y tambe di Corsou, Minister Maduro 
kier duna un palabra di danki pa informa y brinda cobertura na 
e bunita evento cultural aki di Aruba. 


Minister Maduro kier gradici tambe cada participante pa nan 
bunita aporte na e Parada Nacional di Luz. Danki pa acepta e 


invitacion pa forma parti di un evento positivo. Na esnan cu a 
para na banda pa admira e parada, danki pa boso presencia, 
apoyo y comportacion ehemplar. Masha danki na tur persona 
y instancia cu a contribui na e exito di e Parada Nacional 
Luz. Ora cu bo haci algo cu bon intencion den bo curazon na 
bienestar di Aruba, bo ta logra semper. Masha pabien Aruba! 

"Nos tur tin un Boy ta biba den nos' 


MINISTER MADURO A DUNA INICIO NA E 
PROYECTO "OP ZOEK NAAR BOY" 


Diahuebs mainta na Museo Arkeologico Nacional di Aruba, 
Minister Xiomara Maduro di Cultura, tabata invitado pa 
presencia e lansamento di e proyecto 'Op Zoek Naar Boy' cu 
ta un proyecto na unda studiantenan di scol secundario lo bay 
den archivonan di nos historia y asina busca informacion pa 
nan haya sa mas di Boy Ecury, ken e tabata como persona, 
Κίοο el'a representa pa nos y e rol cu el'a hunga den segunda 
guerra mundial. 


E mainta a habri cu palabra di sra. Anne Witsenburg, directora 
di Monumentenfonds cu a subraya cu awor, mas cu nunca, 
e proyecto aki ta di balor mirando e acontecimentonan cu tin 
pasando rond mundo. E mainta a sigui cu un representantenan 
di skolnan Filomena College MAVO y Colegio San Antonio 
cu tambe ta wak e balor cu e proyecto aki tin pa enseñansa 
y cultura. Despues di esaki, sra. Conny Groot di Stichting 
Cultuurgeneratie a hiba palabra contando esnan presente di 
con a bin na e idea di e proyecto aki y con e studiantenan 
lo participa den esaki. Finalmente, Minister Maduro a hiba 
palabra bisando cu 'nos tur tin un Boy ta biba den nos' y cu 
awor, mirando tur locual ta pasando rond mundo, ta momento 
pa para keto un rato y pensa pa nos mes ta con e lo tabata pa 
Boy, tempo cu e tabata pasando den segunda guerra mundial, 
y kiko nos por siña di Boy. 


EproyectoakitauncolaboracionentreStichting Cultuurgeneratie, 
Monumentenfonds Aruba, Museo Archeologico Arubano, 
Archivo Nacional, Muchila Creativo, Filomena College MAVO, 
Colegio San Antonio, Muchila Creativo y Media College na 
Amsterdam y tin como meta pa stimula nos studiantenan pa 
recorda y honra nos heroenan di antes y di awo pa celebra cu 
ainda nos por crece y biba den libertad. 


Minister ta gradici tur esnan cu a colabora cu e proyecto aki. E 
mandatario ta gradici e hoben Crystal Brete di Muchila Creativo 
pa su bunita ilustracion di Boy. Minister Maduro ta contento cu 
e proyecto aki cu ta stimula e hobennan pa ta mas curioso y 
busca pa sa mas di e historia di nos Pais. 

MINISTER MADURO A REUNI CU E 
COMPANIA DI RATING STANDARD 
& POOR'S CU TA EVALUA ARUBA SU 
CREDIBILIDAD FINANCIERO Y ECONOMICO 


Fin di maart por spera e resultado di e evaluacion 


Tur aña Minister Maduro ta reuni cu ehecutivonan di evaluacion di Aruba. 

Standard 8 Poor's (S&P) riba e evaluacion di nos Pais su 

situacion financiero y economico. Siman pasa a toca turno Minister Maduro ta gradici tur stakeholders pa nan input balioso 
na e mandatario pa reuni cu S&P, despues cu S&P a reuni ра e evaluacion di Aruba y ta gradici e team di S&P pa nan 
virtualmente cu diferente departamento di Gobierno y instancia, trabou dedica y nan bon cooperacion di semper pa Aruba. Fin 
pa asina por haya un bista con Aruba ta para financieramente αἱ maart por spera e resultado di e evaluacion. 


y economicamente. 


Durante e reunion e team di 
Departamento di Finansa cu 
ta asesora Minister Maduro, 
a brinda un presentacion 
financiero y economico na S&P. 
Minister Maduro a contesta 
preguntanan cu S&P tabata tin 
riba, entre otro, e reforma fiscal, 
Presupuesto 2022, relacion 
cu Hulanda, reformanan den e 
Landspakket y aceso na finansa. 


Mester remarca cu 'a prima 
vista, S&P ta satisfecho con 
Aruba ta trahando pa sali di 
e situacion di e pandemia y 
e hecho cu Aruba ta conta cu 
un structura cla di yudansa fo'i 
Hulanda, ta brinda un siguransa 
den e temponan di inseguridad 
cu mundo ta aden. Esaki sigur 
ta positivo pa e resultado di e | 


Government of Aruba 


Annual Rating Review 2022 


Strictly Private and Confidential 

MINISTER DANGUI ODUBER 
Turismo y Salubridad Publico 


HORACIO! 


Den cuadro di e maneho di AruBIG, Minister di Salud Publico 
Sr. Dangui Oduber ta anuncia cu recientemente tur dokter, 
dentista, boticario, fisioterepista y partera di profesion mester 
ta registra den e registro di AruBIG. Esaki ta segun e maneho 
di “onbevoegde” cu ta bay wordo controla door di Inspectie 
Volksgezondheid Aruba (IVA). Esaki ta pa mantene y eleva e 
calidad di cuido cu ta wordo duna na Aruba. 


Minister Oduber a trece dilanti cu solamente e profesionalnan 
(dokter, dentista, boticario, fisioterepista y partera) cu ta registra 
den e registro di AruBIG ta autorisa pa traha den nan profesion 
aki na Aruba. A base di e maneho di “onbevoegde” IVA ta 


nos tur kier mira na Aruba. Den esaki IVA tin e hermentnan 
necesario conforme diferente ley pa percura pa tin un nivel di 
cuido halto manera minister Oduber ta desea na Aruba. Minister 
Oduber semper a boga pa mira mas control y supervision riba 
e calidad di cuido y riba e kehonan cu ta wordo haci. 


E trabou di IVA ta pa controla, garantiza y promove e calidad di 
cuido cu ta ser duna na e pueblo di Aruba. E inspeccion cu ta 
ser haci ta relaciona cu e transparencia y e principio general di 
un bon administracion segun e polisa di IVA. Minister Oduber 
ta aprecia e trabou cu IVA ta bin ta haciendo y tambe e bon 
cooperacion cu tin entre Ministerio di Salud Publico y IVA. 


autorisa pa duna multa na 
esnan cu no ta cumpli cu e 
rekesitonan. Dunadornan 
di cuido cu no ta den e 
registro ta forma un peliger 
grandi pa e cuido di salud 
aki na Aruba. Esaki ta pa 
motibo cu nan no a wordo 
examina na comienso pa 
verifica si nan ta cumpli 
cu tur e rekesitonan pa 
por duna cuido na Aruba. 
Minister Oduber ta adverti 
cu e multa administrativo 
cu lo ser duna pa 
incumplimento por ta te na 
un maximo di 500 mil florin 
pa individuo. 


Minister Oduber su 
maneho ta basa riba e 
mehoracion di e calidad 
di cuido, den esaki IVA ta 
hunga un rol instrumental 
pa e calidad di cuido cu 


Beleid onbevoegde 
beroepsbeoefenaars 


Handhavingsbeleid bij de constatering 
van onbevoegde beroepsbeoefenaars 


— 


y Bishita www.iva.aw pa lesa nos relatonan di maneho Q 


Diamars 1 Maart 2022 ш 


Minister Dangui Oduber: 


Diabierna merdia Minister di Turismo y Salud Publico a acudi 
na Colegio Bon Bini den Apollostraat caminda e mandatario 
a ricibi un homenahe hunto cu e frontliners nan, sigui pa un 
fiesta carnavalesco hunto cu e muchanan. E tabata un rato 
masha alegre caminda e mandatario a gradici e frontliners 
nan. Minister Oduber a comparti cu e muchanan, cu e tambe a 
bishita e Colegio Bon Bini tempo e tabata mucha. 


Frontliners nan presente cu a ricibi homenahe tabata entre 
otro representante di Bureau Rampenbestrijding, DVG, Polis, 
Ambulance, ImSan y HOH. Minister a menciona cu e trabou cu 
a ser haci durante e pandemia tabata un trabou cu a ser haci 
den ekipo caminda cada un di e frontliners nan tabata tin un 
tarea sumamente importante. E mandatario a menciona cu e 
frontliners nan a yuda scapa hopi bida. E la duna palabra nan 
di danki pa tur sacrificio y amor brinda na nan trabou. Awe 
Aruba a sali di e pandemia y sin duda esaki ta danki na e 
frontliners nan. 


Minister Oduber a bisa e muchanan, cu nan ta e futuro di 
mañan. Pa nan haci nan best na scol, pa dia di mañan nan tin 
un bon trabou mescos cu nos frontliners. 

OPORTUNIDAD 


MINISTER GEOFFREY WEVER 
Asunto Economico, Comunicacion y 
Desaroyo Sostenibel - 


Ultimo tempo den mercado internacional di petroleo por a nota 
aumentonan den prijs di productonan petrolero cu a afecta e 
prijs di gasolin y diesel na Aruba. Banda di e efecto grandi riba 
ргіјѕпап door di retonan existente manera problemanan den 
e cadena di suministro di productonan, combina cu subida di 
costonan di energia, e invasion di Ucraina door di Russia lo 
conduci na prijsnan mundial mas halto tanto den productonan 
petrolero, tranporte y otro tipo di productonan cu ta wordo 
importa. E subida di prijsnan den e sector di productonan 
petrolero lo traduci su mes den un aumento di prijs pa 
productonan petrolero local. 


“Nos sa cu e desaroyonan internacional ta afecta e prijs di 
gasolin y diesel ya cu nos ta 10096 dependiente di gasoline y 
diesel internacional", Minister Wever ta comenta. "Pa e motibo 
aki nos a cuminsa traha riba un forma con pa reduci e impacto 
aki riba termino cortico pa e consumidor." 


Minister Wever ta menciona cu ta ta evaluando importacion di 
un gasoline mas economico y tambe un revision di e structura 
di prijs di gasoline y diesel cu por tin un efecto positivo riba e 
prijs, sin cu esaki ta afecta entrada di Gobierno di Aruba. 

Minister Geoffrey Wever: 


E AUTORIDAD INDEPENDIENTE DI 
COMPETENCIA TA STIMULA CONCURENCIA 
HUSTO Y TA DEN INTERES DI 
COMERCIANTENAN Y CONSUMIDORNAN 


* 


| 


Comerciantenan na Aruba frecuentemente ta encontra 
dificultad door di falta di un “level playing field” a consecuencia 
di comerciantenan cu no ta tene nan mes na reglanan di 
permiso y impuesto y tambe door di concurencia inhusto door 
di formacion di cartel of door di companianan poderoso. Banda 
di esaki consumidornan y companianan ta wordo perhudica 
door di falta di un maneho dirigi riba concurencia. 


Den cuadro di e programa pa mehoracion di e clima empresarial 
y clima di inversion na Aruba, proyecto 3 "Implementacion di 
Aruba Fair Trade Authority" tin como resultado cu e ordenansa 
nacional encuanto competencia (mededingingsverordening) ta 
drentadenvigory cuesupervisiondiesaki, den mandieautoridad 
independiente di competencia (mededingingsautoriteit), yama 
"Aruba Fair Trade Authority" (AFTA), ta bira operacional. 


E meta di e ordenansa nacional di competencia ta pa garantisa 


un desaroyo economico duradero y stipula regla encuanto 
acuerdonan cu ta limita competencia (mededingingsafspraken) 
y posicion di poder (machtspositie), como tambe stipula 
regla pa cu supervision riba concentracion di empresanan. E 
posicion den sociedad premira pa AFTA por wordo describi 
como independiente, den medio di e sociedad cu un reputacion 
influyente serca e cuidadanonan di Aruba, comunidad 
empresarial, politica, gobierno, ciencia y abogacia. AFTA ta 
un participante prominente den debatenan publico encuanto 
mercado y supervision. 


Minister Geoffrey Wever: "Reglanan di concurencia y 
supervision efectivo ta contribui na dinamismo y diversificacion 
di economia, innovacion, ргіјѕпап abou pa consumidornan 
y companianan y miho calidad di servicio y producto." "E 
implementacion di e autoridad independiente di competencia 
ta den interes di henter pueblo di Aruba". 

ROCCO TJON 


REUNION EXITOSO ENTRE MINISTERIONAN DI 
HUSTICIA DI HULANDA, CURACAO, 
SINT MAARTEN Y ARUBA DEN 
CUADRO DI COLABORACION; 
"JUSTITIEEL VIERPARTIJEN OVERLEG” 


Recientemente, a tuma luga e reunion bi-anual entre 
Ministernionan di Husticia di e cuater paisnan cu ta forma 
parti di e “Justitieel Vierpartijen Overleg” (JVO). E meta di e 
reunionnan aki ta pa traha hunto, pa asina comparti informacion 
y experticio pa combati criminalidad. E cuater paisnan presente 
na e reunion virtual aki tawata Minister di Husticia y Siguridad 
di Hulanda; Sra. Dilan Yesilgóz-Zegerius, Minister President 
como tambe Minister di Husticia di Curacao; Sr. Gilmar Pisas, 
Minister di Husticia di Sint Maarten Sra. Anna Richardson, y 
Minister di Husticia y Asuntonan Social di Aruba; Sr. Rocco 
Tjon. 


Durante e reunion aki, Minister Tjon a enfatisa riba e importancia 
di traha hunto, pa asina combati criminalidad organisa. A base 
di esaki, a logra haci palabracionnan concreto pa duna mas 
contenido na acuerdonan cu lo mester wordo realisa cu e 
paisnan caminda criminalnan ta busca pa sconde. E paisnan lo 


traha hunto riba acuerdonan di extradicion y na mes momento 
lo brinda ayudo den e parti administrativo huridico. Ademas di 
esaki, a logra haci palabracionnan riba e colaboracion entre 
e paisnan, pa loke ta trata e departamentonan di "kustwacht", 
pa asina duna e permiso necesario pa por opera den awanan 
teritorial di cada pais. Esakinan ta di suma importancia, sigur 
pa e parti di traficacion di droga y hende. 


Otro temanan cu a bin padilanti, ta e parti di prevencion di 
criminalidad entre hobennan. Pa trata e tema aki, ta pone 
atencion riba e persona cu ta comete e acto criminal, pero 
tambe riba e victima. Casonan asina, por wordo trata pa medio 
di intervencionnan preventivo di conducta, manera e programa; 
"Alleen jij bepaalt wie je bent" y e programa “Leerorkest”. Pues, 
durante e reunion a dialoga riba e iniciativa nobonan aki como 
tambe e resultado di e programanan aki. 

Continuacion REUNION EXITOSO ENTRE MINISTERIONAN DI HUSTICIA DI HULANDA.... 


Pa loke ta trata nos instituto coreccional, a logra haci 
palabracionnan cu e directiva di KIA, caminda lo bay haci 
intercambionan di personal cu otro institutonan correcional 
di e paisnan cu ta forma parti di e JVO. Di e manera aki, ta 
percura pa intercambia informacion y experticio cu otro. Banda 
di esaki, a palabra tambe pa traha mas di cerca cu otro den 
cuadro di e desaroyo di cuido forensico pa hoben y adultonan, 
den e parti Caribense di Reino Hulandes, di cual Hulanda a 
indica di kier aporta na dje. Minister Tjon a pone enfasis riba 
e importancia pa traha riba solucionnan pa personanan cu ta 
den necesidad di "TBS- of PIJ-behandeling". 


Segun e Mandatario, intercambionan di informacion di 
investigacion di criminalidad transnacional, ta di balor 
agrega, mirando cu e ta duna un miho bista riba e relacion 
entre Hulanda y demas paisnan den Caribe, pa loke ta trata 
criminalidad. Hulanda a aloca 2.5 miyon euro pa por facilita y 
mehora e intercambio di informacion entre e paisnan di JVO. 
E fondonan aki ta pa fortifica e diferente puntonan caminda ta 
ricibi e informacion, pa ICT como tambe pa brinda cursonan na 
personal pa cu e sistemanan di informacion. 


Adicionalmente, a haci palabracionnan entre e Ministernan 
di Husticia pa cuminsa cu un programa piloto, pa loke ta 
biahamento entre e paisnan Caribense den Reino Hulandes, 
usando solamente e "identiteitsbewijs". Mester bisa cu esaki lo 
ta posibel, solamente pa esnan cu tin nacionalidad Hulandes 
y cu ta residencia den un di paisnan Caribense den Reino 
Hulandes. 


Por ultimo, a dialoga riba e colaboracion intensivo entre e cinco 
Cuerpo Policialnan den Reino. Puntonan clave cu a wordo treci 
padilanti ta ensera: integridad, coordinacion di informacion, 
maneho y "opleiding". Ademas di esaki, a trata tambe e parti 
di opleiding pa e dirigentenan dentro di e diferente Cuerpo 
Policial. Un reunion sumamente positivo, segun e Mandatario, 
caminda a logra concretisa varios puntonan importante cu lo 
percura pa trece cambionan berdadero. E siguiente reunion lo 
tuma luga na Boneiro, bou di liderazgo di e Ministerio Hulandes. 

Minister Rocco Tjon: 


Diamars mainta na parokia di St. Cruz, a tuma luga e Santo 
Sacrificio di Misa pa henter e cuerpo di Guarda Nos Costa, 
cual a cumpli 20 aña di existencia. Un organisacion cu a wordo 
funda dia prome di Maart di aña 2002, pa ex-Minister di Husticia 
Sr. Hyacintho Rudolfo “Rudy” Croes, den feliz memoria. E 
motibo pa a funda Guarda Nos Costa, ta pa combati ilegalidad, 
di cual te dia di awe ta traha duro pa logra esaki. Pues, un 
mainta placentero caminda a duna un danki na henter e cuerpo 
special aki, cu ta traha duro y cu hopi pasion, na e bienestar di 
pais Aruba. 


Minister di Husticia y Asuntonan Social Sr Rocco Tjon, tawata 
presente na e Santo Sacrificio di Misa, y a celebra hunto cu 
nan, e bunita fecha aki. Despues di e Santo Sacrificio di Misa, e 
personal y invitadonan a pasa pa un desayuno na Renaissance 
Convention Center. E Mandatario a expresa cu esaki ta un 
momento hopi importante pa para keto riba e importancia di e 
departamento aki, pa pais aruba. Ta asina cu na aña 2002, ex- 
Minister di Husticia Sr. Rudy Croes den feliz memoria, tawata 
tin un vision y a dicidi di lanta e departamento aki pa combati 
ilegalidad, di cual a duna e departamento tres tarea specifico. 
E tres tareanan aki ta ensera; control di estranheria; centro 
di detencion di personanan indocumenta; siguridad na nos 
frontera. 


Durante tur e añanan aki, si a sigui e trayecto di e departamento 
aki, ta wak su balor agrega. Segun Minister Tjon, den e parti di 
husticia por a wak diferente unidad y diferente departamento 
lanta, pero despues di tempo a waknan disolve tambe. 
Sinembargo, Guarda Nos Costa ta un di e organisacionnan 
cu tey ainda, pues pa un motibo specifico tambe a scoge pa 
hacinan un organisacion como tal. Na aña 2019 ex-Minister di 
Husticia Sr. Andin Bikker, a percura pa e "instellingsbesluit". 
Awendia ta trahando riba e rapport di formacion pa asina por 
hancra e organisacion, pa garantisa nan existencia pa e añanan 
nos dilanti, pero tambe e posicion huridico di tur e trahadonan. 


Por ultimo, Minister Tjon a logra combersa un rato cu e personal, 
a reflexiona riba e importancia di nan trabou, pero tambe con 
pisa nan trabou ta, un trabou caminda e circunstancianan ta 
haci esaki hopi pisa y pa e motibo ey a gradici nan pa nan 
dedicacion, perserverancia y pa tur e añanan aki. Tambe a 
deseanan un dia placentero, cual nan ta merece. 

R ENDY CROES 


Minister di Deporte ta felicta: 


GIHAE GYMNASTICS A REGRESA ARUBA CU 
4 MEDAYA DI ORO, 3 DI PLATA Y 1 DI BRONS 


Diahuebs atardi Minister Endy Croes a ricibi bishita di e 
atletanan di Gihae Gymnastics cu a regresa Aruba despues 
di un tremendo competecia den e Magical Classic Gymnastics 
2022 cu a tuma luga na Orlando, Florida. E competencia tabata 
uno di nivel hopi halto unda un total di 15 atleta a representa 
Aruba y a logra di conkista 48 medaya incluyendo 4 medaya di 
oro, 3 plata y 1 brons. 


Den nomber di Gobierno di Aruba y Ministerio di Deporte 
Minister Endy Croes a haci entrega di un 'water bottle' 
personalisa na cada atleta como mustra di aprecio y gratitud 
pa e logro grandi aki. E Mandatario a gradici e atletanan: Alizey 
Polanco, Kelsea Rivero, Kaelyn Palma, Abigaile Croes, Kylee 
Thomas, Shiara Mathilda, Jira Oleana, Jeandyenne Koolman, 
Sofia Campo, Abbygail Wever, Chloe Cen, Eline Hernandez, 
Zidaeny Nicolaas, Jayly-Ann Wester y Casey Provence pa 
nan dedicacion, pasion y aporte den deporte di 'gymnastics'. 
E atletanan a sali masha contento y nan a encanta nan regalo. 


Masha pabien ta bay na e atletanan y entrenadornan pa nan 
tremendo participacion y laga Aruba su nomber briya y resona 
den exterior. Alabes ta gradici e e mayornan cu ta duna nan 
yiu e sosten pa nan por eherece cu amor y pasion e deporte. 

GUILLFRED BESARIL 


PRESIDENTE DI CORTE COMUN A BISHITA 
MINISTER BESARIL 


Presidente di Corte Comun di Curacao, St. Maarten, Aruba y e 
islanan BES, mr. Mauritsz de Kort a haci un bishita di cortesia 
na Minister Plenipotenciario Guillfred Besaril. D 


Entrante prome di januari di e aña aki, sr. De Kort a tuma e д | B 
posicion aki di mr. Eunice Saleh, kende a duna di conoce di | 
no ta desea pa bai pa un segundo periodo como presidente 
di Corte Comun. Mauritsz de Kort ta desde 2011huez na 
Curacao y na 2017ela keda apunta como Vice-presidente di 
Corte Comun. 


Sr. Mauritsz de Kort ta na Hulanda pa un bishita di trabao den 
cual ela bishita diferente Colegionan Hudicial, manera Corte 
Supremo, Raad van State y Centrale Raad van Beroep. Banda 
di un bishita na e tres ministernan Plenipotenciario sr. De Kort 
tabata tin un encuentro cu sr. Franc Weerwind, minister pa 
Rechtsbescherming. 


Sr. Mauritsz de Kort ta e prome Arubiano cu a keda nombra 
den e funcion di Presidente di Corte Comun. 


= ἡ 


| SINTONISA 
DIA INTERNACIONAL DI e ` » ^ CONFERENCIA DI PRENSA 
Gia (OM IW DbicopignNo DI ARUBA 

Gabinete Wever-Croes 


Tur dialuna y diahuebs | 10:00 arr | 

Waste Management Solutions ὁ 

Did you know? 


т 
пем серо о 

dd xurgicalfwaste|by/sterilization] 


[before|recyclings 


Did you/know? 

Metals are a finite naturaliresource and are "highly.recyclable: 

In 2019, 188 tons of varying types of metals were received at Parkietenbos, 
and 130 tons in 2020. Aruba currently has the expertise and technology to 
separate metals and ready these for export (to be recycled and reused as 
new materials): 


TIRES > 
RUBBER 


Did you know? 

In 2019, Parkietenbos received:506 tons of tires, and in 2020 it 
received 423 tons. We currently have the technology and 
expertise in Aruba to recycle tires to produce energy. 


PALLETS + 
WOOD 


Did you know? 
In 2019, the volume of pallet wood and bas: 

was received by Parkietenbos was 15,411 топейапе ond 096 tons 
2020. Although we do not have exact figurestfor thelvolumelo: 
these separately, in the short-term pallet wood can be recyclediora 
incinerated depending on the quality and treatment of the wood. 


R 


^ GARDEN 
d TARTE 


Did'you know? 

| In 2019, the volume of pallet wood and plant-based 
waste that was received by Parkietenbos was 15,411 tons 
that come from different sources. 


If we could separate these, our garden waste could be 
Shredded to produce mulch for the agricultural sector. 
Composting combined with certain types of food waste | 
could also be an opportunity to eliminate this waste 
stream to Parkietenbos. 

E ΜΙΗΟ COSNAN DEN BIDA ΝΟ ΤΑ BIN FACIL. 
PERO NA FINAL TA BALE PENA E SACRIFICIO. 
CORDA SEMPER CU MEYMEY DI CADA DIFICULTAD, 


TIN UN OPORTUNIDAD PA EXPLORA! 

